open-index/open-wikipedia-markdown huggingface dataset:
Angels Fall First

**Angels Fall First**, é o primeiro álbum da banda finesa de Symphonic Power Metal Nightwish, lanzado en 1997 por Spinenfarm Record. Existe unha edición limitada (500 copias) que inclúe so sete cancións, dous das cales non están na edición normal. Aínda que o único single, *The Carpenter* (single en conxunto con Children of Bodom e Thy Serpent), alcanzuo o número tres nas listas finesas, a banda non chegou a ter fama nacional ata o seu segundo álbum, *Oceanborn*.

As voces masculinas de *Beauty and the Beast*, *The Carpenter*, *Astral Romance* e *Once Upon a Troubadour* son interpretadas por Tuomas Holopainen. *Elvenpath* usa partes do prólogo do filme de 1978 *O Señor dos Aneis* dirixido por Ralph Bakshi. As cancións na edición limitada son as mesmas que na súa segunda demo, chamada tamén Angels Fall First.

## Listaxe de cancións 
### Edición Limitada 
# Astral Romance
# Angels Fall First
# The Carpenter
# Nymphomaniac Fantasia
# Once Upon A Troubadour
# A Return To The Sea
# Lappi (Lapland)
## Erämaajärvi
## Witchdrums
## This Moment Is Eternity
## Etiäinen

### Edición Remasterizada baixo o selo de Spinefarm e Universal para México 
# Elvenpath
# Beauty And The Beast
# The Carpenter
# Astral Romance
# Angels Fall First
# Tutankhamen
# Nymphomaniac Fantasia
# Know Why The Nightingale Sings
# Lappi (Lapland)
## Erämaajärvi
## Witchdrums
## This Moment Is Eternity
## Etiäinen
# A Return To The Sea - bonus track
# Nightwish (Demo)- Bonus track
# The forever Moments (Demo) Bonus track
# Etiäinen (Demo) Bonus track

## Créditos 
* Tarja Turunen – Vocalista
* Emppu Vuorinen – Guitarra, Baixo
* Tuomas Holopainen – Vocalista, Piano
* Jukka Nevalainen – Batería

**Invitados:**

* Esa Lehtinen - Frauta
* Marjaana Pellinen-Teclados
* Samppa Hirvonen- Baixo - Guitarra

## Singles 
### The Carpenter 
* Repartición: Nightwish / Children of Bodom / Thy Serpent
* Lista de Cancións:
# "The Carpenter"
# "Red Light In My Eyes, pt. 2" Por Children of Bodom
# "Only Dust Moves" Por Thy Serpent
Alesana Tuilagi

**Alesana "Alex" Tuilagi**, nado o 24 de febreiro de 1981, é un xogador de rugby samoano.

## Traxectoria 
Actualmente xoga nos Leicester Tigers na máxima competición de clubs en Inglaterra, a Aviva Premiership. Tamén ten xogado en numerosas ocasións (21 caps) coa selección de Samoa. Antes da súa etapa en Inglaterra xogou no Rugby Parma F.C. do Super 10 italiano.

A familia Tuilagi ten unha longa relación cos Leicester Tigers, de feito, os irmáns de Alesana Henry, Anitelia (Andy) e Fereti (Freddie) foron xogadores do equipo de Leicester, e os seus dous irmáns máis novos Vavae e Manu Tuilagi xogaron no partido amigable entre os Tigers e os Classic All-Blacks o 25 de maio do 2008.

Durante a súa etapa en Parma, onde xogou dúas tempadas entre o 2002 e o 2004, foi o segundo máximo anotador de ensaios da liga na tempada 2003–04 con 12 ensaios en total esa tempada, axudando ao seu equipo a chegar ás semifinais da liga italiana e da ParkerPen Shield. Debutou como internacional con Samoa no partido de clasificación para Copa do Mundo de Rugby 2003 xogado contra Fidxi en xuño do 2002.

Foi convocado para xogar na xira europea dos Pacific Islanders no 2006.

## Equipos 
* Rugby Parma F.C.: 2002-2004 
* Leicester Tigers: 2004-

## Palmarés 
* **3 ligas inglesas:** 2007, 2009 e 2010

## Véxase tamén 
### Ligazóns externas 
* Alesana Tuilagi en tigers.co.uk
* The Pacific Islanders supporters website
* Manu Samoa supporters website
Laza, Laza, Laza

**Laza** é un lugar da parroquia de Laza, no concello ourensán de Laza, na comarca de Verín. Segundo o INE e o IGE en 2011  tiña 375 habitantes (191 homes e 184 mulleres), sete menos ca en 2010 (190 homes e 192 mulleres), e seis menos ca en 1999.

É a capital do concello, ao que dá nome.

## Lugares e parroquias 
### Lugares de Laza 
### Parroquias de Laza 
## Notas
Norm Maxwell

**Norman Michael Clifford Maxwell**, nado o 5 de marzo de 1976 en Rawene, é un xogador de rugby neozelandés. Mide 1.98m e pesa 106kg. A súa posición habitual é de *lock* (segunda liña).

## Traxectoria 
### Clubs 
Xogou no Canterbury Rugby Football Union na NPC e tamén nos Crusaders no Super 12, formando parte do equipo que finalizou a liga imbatido no 2002. Actualmente xoga no equipo galego do Vigo Rugby Club da cidade olívica, equipo ao que chegou a finais da tempada 2010-11

### Nova Zelandia 
Xogou no equipo de Nova Zelandia escolar en 1994, na sub-19 en 1995 e na sub-21 en 1996 e 1997. Maxwell xogou tamén no equipo de New Zealand Măori en 1997-98. Foi nomeado mellor xogador *Măori* en 1999. Debutou cos All Blacks o 18 de xuño de 1999 contra Samoa, ao longo da súa traxectoria na selección neozelandesa anotou cinco ensaios, incluído un ensaio no partido contra Tonga na Copa do Mundo de Rugby 1999. Xogou tamén para os Barbarians británicos fronte a Suráfrica. Xogou o seu último partido cos All Blacks fronte a Francia o 27 de novembro do 2004.

## Estatísticas cos All Blacks 
Primeira *cap*: 18 de xuño de 1999
Última *cap*: 27 de novembro do 2004
Total de partidos: 36 (0 como Capitán)
Puntos totais: 25pts (5t, 0c, 0p, 0dg, 0m)
Partidos cos All Blacks por ano: 11 en 1999, 9 no 2000, 10 no 2001, 4 no 2002 e 2 no 2004.

## Véxase tamén 
### Ligazóns externas 
* Estatísticas en stats.allblacks.com 
* Norm Maxwell en AllBlacks.com
You Don't Know What Love Is (You Just Do as You're Told)

"'''You Don't Know What Love Is (You Just Do as You're Told)'*" é unha canción da banda de garage rock estadounidense The White Stripes, editada como sinxelo do seu álbum *Icky Thump'' o 10 de setembro do 2007.

## Listaxe de cancións 
;CD
#"You Don't Know What Love Is (You Just Do as You're Told)"&nbsp;– 3:56
#"You Don't Know What Love Is (You Just Do as You're Told)" (versión Frat Rock) &nbsp;– 3:45
#"A Martyr for My Love for You" (versión acústica)

;7" #1
#"You Don't Know What Love Is (You Just Do as You're Told)"
#"A Martyr for My Love for You" (versión acústica)

;7" #2
#"You Don't Know What Love Is (You Just Do as You're Told)" (versión acústica)
#"300 M.P.H. Torrential Outpour Blues"
The King of Limbs

***The King of Limbs*** é o oitavo álbum de estudio da banda inglesa de rock alternativo Radiohead. Foi auto-editado polo grupo o 18 de febreiro do 2011 como descarga en formatos MP3 e WAV. Estará dispoñible en formato CD e vinilo de 12" o 28 de marzo, e nunha edición especial de dous vinilos de 10" e un CD o 9 de maio. O nome do álbum refírese a un carballo do bosque Savernake situado en Wiltshire, que se cre ten uns 1.000 anos de idade.

## Listaxe de cancións 
# "Bloom" – 5:15
# "Morning Mr Magpie" – 4:41
# "Little by Little" – 4:27
# "Feral" – 3:13
# "Lotus Flower" – 5:01
# "Codex" – 4:47
# "Give Up the Ghost" – 4:50
# "Separator" – 5:20

## Notas
Let Me Tell Ya 'Bout Root Beer

'''''Let Me Tell Ya 'Bout Root Beer'''* é un EP da banda estadounidense de rock alternativo Incubus, editado en 1995. Trátase da primeira gravación profesional realizada polo grupo e contén dous únicos temas, "New Skin" e "Azwethinkweiz", que posteriormente aparecerían en *S.C.I.E.N.C.E.* e *Enjoy Incubus'' respectivamente.

## Listaxe de cancións 
# "New Skin" - 3:51
# "Azwethinkweiz" - 3:48
Enjoy Incubus

***Enjoy Incubus*** é un EP da banda estadounidense de rock alternativo Incubus, editado o 7 de xaneiro de 1997 a través do selo Epic Records. Foi a súa estrea nunha gran discográfica e contén temas regravados que aparecen no seu álbum *Fungus Amongus* e dúas cancións non editadas anteriormente, "Version" e "Azwethinkweiz".

## Listaxe de cancións 
# "You Will Be A Hot Dancer" – 4:17
# "Shaft" – 3:25
# "Take Me to Your Leader" – 4:43
# "Version" – 4:17
# "Azwethinkweiz" – 3:48
# "Hilikus" – 18:05
When Incubus Attacks Volume 1

***When Incubus Attacks Volume 1*** é un EP da banda estadounidense de rock alternativo Incubus, editado o 22 de agosto do 2000. Os seus temas foron gravados ao vivo entre 1999 e 2000 na xira do álbum *Make Yourself*, ademais de conter a canción "Crowded Elevator", gravada nas sesións do citado álbum.

## Listaxe de cancións 
# "Pardon Me" (Acoustic) - 3:53
# "Stellar" (Acoustic) - 3:15
# "Make Yourself" (Acoustic) - 3:23
# "Crowded Elevator" - 4:46
# "Favorite Things" (Live) - 3:56
# "Pardon Me" (Live) - 8:23
Antón Fortes

**Antón Fortes Torres**, nado en Sarria en 1957, é un escritor, profesor e político galego.

## Traxectoria 
Estudou Filoloxía Románica, Galego-Portuguesa e Hispánica na Universidade de Santiago de Compostela, e é Catedrático de Lingua Galega e Literatura xubilado. Realizou igualmente estudos de lingua e literatura na Universidade Paul Valéry de Montpellier e nas Facultades de Letras de Coímbra e Lisboa. Pertenceu ao Colectivo Círculos Líticos, integrado, entre outros, por Isidro Novo e Lois Diéguez. Colabora habitualmente na revista *Xistral*. 

Actualmente forma parte do Grupo Poético das Lupercais (Lugo).

### Carreira política 
Foi concelleiro en Sarria polo BNG entre 1995 e 1999, e quinto nas listas desa formación en 2003. Nas eleccións municipais de 2011 volveu á corporación municipal nas listas de Independientes de Galicia, e en setembro de 2013 anunciou a súa intención de incorporarse a Compromiso por Galicia. En novembro de 2014, foi nomeado candidato de CxG nas eleccións municipais de 2015, sendo elixido concelleiro. No 2019 deixou a política partidista.

## Obras 
### Poesía 
* *Figuras masculinas de meio-corpo*, 1997, Espiral Maior. Premio Legais no 2001. 2ª ed., Chan da Pólvora, 2020. 
* *Sexto Fetiche*, 2001, edición de autor.
* *Gris cinza*, 2005, eDixital.
* *Ansia (Balbúceos)*, 2010, eDixital.
* *Ofelia sen dó*, 2019, Belén Bouzas Gorgal e Armando Requeixo (eds.).
* *Gris cinza / Barbárie, crisântemos e um Urbano Lugrís*, 2022, Através Editora.
* Trânsito, 2024, Chan da Pólvora.

### Prosa 
* *Caderno de animalista*, 2008, Oqo Editora.
* *Fume*, 2008, Oqo Editora.
* *Á sombra dos anacardios*, 2010, Oqo Editora.

### Traducións 
* *A cabra boba*, de Pep Bruno, 2006, Oqo Editora.
* *Gran libro dos retratos de animais*, de Svjetlan Junakovic, 2006, Oqo Editora.
* *A boneca e a castañeira*, de Roberto Aliaga, 2008, Oqo Editora.
* *A figueira de Pelostortos*, de Ana García Castellano, a partir do conto tradicional, 2009, Oqo Editora.
* *Os mil brancos dos esquimós*, de Isabel Minhós Martins, 2009, Oqo Editora.
* *A sopa queima*, de Pablo Albo, 2009, Oqo Editora.

### Obras colectivas 
* *O segredo da lanterna verde*, 2009, Xunta de Galicia. Con Mar Guerra, Elvira Riveiro e Xelís de Toro.
* *A cidade na poesía galega do século XXI*, 2012, Toxosoutos.
* *Dez anos de poesía nas Pontes*, 2013, Galebook.
* *150 Cantares para Rosalía de Castro* (2015, libro electrónico).

## Premios 
* Premio Legais no 2001 por *Figuras masculinas de meio-corpo*.
* II Premio Libro Infantil e Xuvenil Mellor Editado 2008 (Ministerio de Cultura) por *Caderno de animalista*.
* Premio The White Raven 2009 por *Fume*.
* V Premio de poesía Manuel Leiras Pulpeiro 2016 por *Ofelia sen dó*.

## Notas 
## Véxase tamén 
### Ligazóns externas 
* Antom Fortes Torres na páxina web da Biblioteca Virtual Galega (BVG).
Carlos Fontes

**Xoán Carlos Fontes Moledo**, nado en Vilaboa o 23 de outubro de 1968, é un xornalista e escritor galego.

## Traxectoria 
Traballa como xornalista ademais de colaborar na organización de actos culturais para diferentes entidades. Colaborou con textos nos discos dos grupos de música tradicional Tanxedoras (*Tanxedoras*, 2008 e *Á sombra da oliveira*, 2013) e Os Carunchos (*Cantares*, 2016). Fixo circular algúns dos seus poemas en pequenas edicións de cordel.

## Obras 
### Poesía 
* *Quero colo*, 2008, Espiral Maior.
* *Contradanza*, 2009, A Regueifa Plataforma.

### Literatura infanto-xuvenil 
* *Poemas con piruleta*, 2009, Galaxia. Ilustracións de Leandro Lamas.
* *Versos en flor*, 2012, Galaxia. Ilustracións de Leandro Lamas.

### Obras colectivas 
* *O trazo aberto*, 2002, Deputación de Pontevedra.
* *Pontevedra Literaria*, 2007, Concello de Pontevedra.
* *Os poetas de Vigo cantan á poesía*, 2008, Rodeira.
* *Terragrafías*, 2009, compilación de fotografías e textos con Anxo Cabada.
* *Novas de poesía. 17 poetas*, 2013, Fundación Uxío Novoneyra.
* *Versus cianuro. Poemas contra a mina de ouro de Corcoesto*, 2013, A. C. Caldeirón.

## Premios 
* Primeiro premio na XVI edición do *Concurso de Poesía en Lingua Galega Rosalía de Castro* da asociación cultural homónima de Cornellà, no 2002.
*Accésit no XVII Certame “Francisco Añón” polo libro de poemas *Mar de fóra* (Concello de Outes, 2014).

## Notas
Carmen Ferreira Boo

**María del Carmen Ferreira Boo**, nada o 6 de setembro de 1973, é unha investigadora galega de literatura infanto-xuvenil.
[miniatura|300px|Na imaxe (2016), de esquerda a dereita, as filólogas [Isabel Mociño, Carmen Ferreira Boo, Mar Fernández Vázquez, Blanca-Ana Roig, Eulalia Agrelo Costas, Isabel Soto e Marta Neira.]]
## Traxectoria 
Licenciada en Filoloxía Hispánica, diplomada en Criminoloxía, obtivo o DEA en 2010 no programa de doutoramento *Literatura e construción da identidade na Galiza* do departamento de Filoloxía Galega da Facultade de Filoloxía da Universidade de Santiago de Compostela. Dende 2009 conta cunha bolsa de colaboración no Centro Ramón Piñeiro para a Investigación en Humanidades, ademais de colaborar como redactora, dende 2008, no proxecto *Informes de Literatura*. É investigadora colaboradora da rede temática de investigación *Literaturas Infantiles y Juveniles del Marco Ibérico e Iberoamericano* (LIJMI) e membro da Asociación ELOS (*Asociación galego-portuguesa de investigación en literatura infantil e xuvenil*). Participou en cursos, encontros, congresos e xornadas con comunicacións e obradoiros. É autora de artigos, estudos e recensións sobre literatura infanto-xuvenil galega en diferentes publicacións periódicas, como o *Boletín Galego de Literatura*, *ANILIJ*, *Malasartes*, *Moenia* e *El Correo Gallego*.

## Obras 
### Obras colectivas
**Antoloxía. A Santiago. Relatos de Camiño infanto-xuvenís*, 2010. Con Mar Fernández Vázquez, Blanca-Ana Roig e Esther de León Viloria.
**Itinerario de lecturas. De camiño a Compostela pola LIX*, 2010, Xunta de Galicia. Con Mar Fernández Vázquez, Blanca-Ana Roig e Esther de León Viloria.
**Reescrituras do conto popular (2000-2009)*, 2010, Xerais. Con Marta Neira Rodríguez, Blanca-Ana Roig e Isabel Soto.
**Historia da Literatura Infantil e Xuvenil Galega*, 2015, Xerais.
Mar Fernández Vázquez

**María del Mar Fernández Vázquez**, nada o 2 de febreiro de 1973, é unha investigadora e profesora universitaria galega.

## Traxectoria 
[miniatura|300px|Na imaxe (2016), de esquerda a dereita, as filólogas [Isabel Mociño, Carmen Ferreira Boo, Mar Fernández Vázquez, Blanca-Ana Roig Rechou, Eulalia Agrelo Costas, Isabel Soto e Marta Neira, redactoras da obra *Historia da Literatura Infantil e Xuvenil Galega*, publicada en 2015 por Xerais.]]
Licenciouse en Filoloxía Hispánica e Filoloxía Románica na Universidade de Santiago de Compostela. Foi bolseira en distintos proxectos de investigación e participou en distintos traballos e publicacións dirixidos por Blanca-Ana Roig, en especial ao redor da literatura infanto-xuvenil galega. Moitos deses traballos engrosaron publicacións colectivas.  

Colaborou na Gran Enciclopedia Galega con varios artigos e nos *Informes de literatura* (con Esther de León Viloria) entre o 2007 e o 2009. A partir de 2018 dá clase de didáctica das linguas e de literatura infantil e xuvenil na Universidade de Vigo.

## Obras 
* *Historia da Literatura Infantil e Xuvenil Galega* (2015, Xerais). Esta obra ten unha autoría colectiva (Blanca Ana Roig, Eulalia Agrelo, Pilar Bendoiro, Carmen Ferreira Boo,  Isabel Mociño, Marta Neira e Isabel Soto, ademais de Mar Fernández Vázquez) e foi coordinada por Blanca-Ana Roig.

* *El gusano de seda y la araña*, adaptación da obra de Tomás de Iriarte, ilust. Jon González Arroyo (Hércules de Ediciones, 2013). Publicado tamén en galego como *O verme de seda e a araña*.

## Notas
Carme Fernández Pérez-Sanjulián

**Carme Fernández-Pérez Sanjulián**, nada na Coruña en 1963, é unha filóloga e ensaísta galega.

## Traxectoria 
Doutora en Filoloxía Galego-Portuguesa e profesora de Lingua e Literatura galegas. Foi profesora agregada de Bacharelato (desde o ano 1987), se ben, entre anos 1990 e 1993, impartiu aulas na Universidade de Santiago de Compostela. Na actualidade, exerce como profesora do Departamento de Galego-Portugués, Francés e Lingüística da Universidade da Coruña. Autora de numerosas publicacións sobre literatura galega e portuguesa.

## Obras 
### Ensaio 
* *A Galiza e o galego nas "Comedias bárbaras" de Valle-Inclán* (1986). Cadernos da Escola Dramática Galega.
* *A construcción nacional no discurso narrativo de Ramón Otero Pedrayo* (2003). A Nosa Terra.
* *Intenso e Solidario Feminismo. Estudos Rosalianos* (2023). UDC

### Edicións 
* *O mesón dos ermos. Contos*, de Ramón Otero Pedrayo, 1997, AS-PG, A Nosa Terra.
* *Fígados de tigre*, de Francisco Gomes de Amorim, 2003, Universidade da Coruña.
* *Viaxes e construción do pensamento. Viaxes e viaxeiros na Galiza anterior a 1936*, 2012, Universidade da Coruña/Fundación Vicente Risco.

### Obras colectivas 
* *Literatura galega: textos escollidos*, 1991 e 1992, Baía Edicións. Con Miguel Anxo Mato Fondo.
* *Historia da Literatura Galega*, 1996, AS-PG e A Nosa Terra.
* *Bibliotecas dixitais*, 2005, Laiovento, con Ángeles Saavedra Places.
* *No tempo de Follas novas. Unha viaxe pola literatura universal*, 2015, Alvarellos.

## Premios 
* Premio Sempre en Galiza en 2003, por *A construcción nacional no discurso narrativo de Ramón Otero Pedrayo*.
Pedro Fernández Núñez

**Pedro Fernández Núñez**, nado en Campobecerros (Castrelo do Val) o 20 de decembro de 1945 é un empresario, economista e xornalista galego.

## Traxectoria 
Estudou economía en Bilbao, na Universidade do País Vasco. Ingresou por oposición no Corpo de Economistas AlSS do Estado e ocupou varios cargos como funcionario público, no Goberno Civil de Pontevedra, Autoridade Portuaria de Vigo e Ministerio do Interior. Deu clase en varios centros oficiais de Vigo como profesor de economía: no Instituto de Ensino Medio, Estudos Empresariais, Relacións Laborais e foi profesor universitario durante máis de 30 anos. Comentarista económico na cadea COPE e na Televisión Española. Asesor fiscal e empresario, ademais de articulista sobre temas económicos en *Atlántico Diario* e *Faro de Vigo*. Tras a publicación do seu ensaio, *Galicia, viaxe ó pasado* (2001), en 2017 publicou a súa primeira obra de ficción, *Maestro de Campobecerros*.

## Obras 
### Ensaio 
* *Galicia, viaxe ó pasado*, 2001, Deputación de Pontevedra.

### Narrativa 
* *Maestro de Campobecerros*, 2017, Ed. Cardeñoso.

## Véxase tamén 
### Ligazóns externas 
* Blog do autor 
* Web persoal
Xeración dos 80

A **Xeración dos 80** é unha xeración de poetas galegos que xorde coa democracia. Denomínase "dos oitenta" xa que se inclúen nela os autores que publicaron os seus poemarios en torno a estes anos. A crítica destaca, entre outros, a Román Raña, Xavier Rodríguez Baixeras, Darío Xohán Cabana, Xosé María Álvarez Cáccamo, Claudio Rodríguez Fer, Miguel Anxo Fernán-Vello, Ramiro Fonte, Xavier Rodríguez Barrio, Manuel Forcadela, Luís González Tosar, Pilar Pallarés, Manuel Rivas e Xulio López Valcárcel.

Esta xeración rompeu co realismo social e potenciou a renovación da lingua galega, o rigor na construción formal e unha nova amplitude da dimensión universalista da poesía galega (culturalismo, intertextualidade...).
Lewis Trondheim

**Laurent Chabosy**, nado en Fontainebleau o 11 de decembro de 1964, é un autor de banda deseñada francés, máis coñecido polo seu pseudónimo de **Lewis Trondheim**.

É un dos máis destacados representantes da que deu en chamarse "*nouvelle bande dessinée*".

## Véxase tamén 
### Ligazóns externas 
* Páxina web de Lewis Trondheim
Manuel García Barrado

**Manuel García Barrado**, nado en La Calzada de Oropesa (provincia de Toledo) o 1 de xaneiro de 1918 e finado o 5 de decembro de 2006 en Mauthausen (Austria) foi un combatente voluntario na Guerra Civil española e sobrevivente do campo de concentración de Mauthausen.

## Véxase tamén 
### Ligazóns externas 
* *50 años atrapado en Mauthausen* no diario *El Mundo* o 9 de abril de 1995.
Stephen Savage

miniatura|dereita|200px|Stephen Savage (2º á dereita da ringleira do fondo) no Consello Insular de Rarotonga (ca. 1923-1925)
**Stephen Savage**, nado o 7 de xullo de 1875 en Thames e finado o 24 de xuño de 1941 en Rarotonga, foi un lexicógrafo neozelandés que traballou na lingua maorí das Illas Cook.

## Traxectoria 
Savage naceu de pai mestizo maorí e nai de orixe europea, chegou por vez primeira ás Illas Cook o 14 de xuño de 1894. En 1899 casou con Ada Henrietta Pari-a-Katea, filla de Emile Piltz e Raoariki o Arera. O seu coñecemento do maorí de Nova Zelandia fixo que se interesase pola lingua e as tradicións locais. En 1903 recibiu o nomeamento de intérprete oficial do Tribunal de Terras Nativas e máis tarde traballou rexistrador, o que lle deu acceso a gran número de documentos na lingua do país, que en parte publicou, xunto con artigos sobre tradicións propias de Rarotonga no "Journal of The Polynesian Society". Durante gran parte da súa vida recompilou papeletas para a elaboración dun dicionario do rarotongano, manuscrito que se publicou postumamente co título de *A Dictionary of the Maori Language of Rarotonga* en 1962.
Veneziamestre Rugby

O **Veneziamestre Rugby 1986** (por motivos de patrocinio **Casinò di Venezia Rugby**) é un club de rugby italiano con sede na cidade de Favaro Veneto (Véneto). Actualmente compite no Campionato di Eccellenza, a máxima categoría do rugby italiano.

## Historia
Foi fundado en 1986 logo da fusión de dous clubs da cidade de Venezia, o *Venezia RFC* (fundado en 1948) e o *Rugby Mestre* (fundado en 1965). Partindo dende a serie C1, foi ascendendo ata lograr o ascenso ao Super 10 por primeira vez na tempada 2004-05. Ao ano seguinte descendeu, mais volveu ascender na tempada 2006-07. Dende aquela conseguiu manterse na máxima categoría. A pesar de finalizar no último posto da liga na tempada 2009-10, o club non descendeu grazas á saída da competición do Benetton Treviso e do Rugby Viadana, que pasaron a xogar na Magners League na tempada 2010-11.

## Palmarés
* **2 Serie A:** 2005 e 2007

## Xogadores destacados
* Warwick Taylor (all blacks)
* Ramiro Pez
* Rino Francescato
* Bruno Francescato
* Claudio Torresan
* Denis Dallan
* Manuel Dallan

## Véxase tamén
* Sitio web oficial
Mogliano Rugby

O **Mogliano Rugby Società Sportiva Dilettantistica** é un club de fugby da localidade de Mogliano Veneto, no Véneto (Italia). O club foi fundado en 1956 e actualmente compite no Campionato di Eccellenza, a máxima categoría do rugby italiano.

## Historia
O club foi fundado en 1956, inicialmente como equipo de rugby league, ata que en 1969 cambiouse ao rugby union e comezou dende a serie D. Na tempada 1982-83 ascendeu por primeira vez á división de honra italiana, a serie A. Competiu na máxima categoría nas tempadas 1983-84 e 1984-85, ano no que descendeu, e ata a tempada 2009-10 non logrou de novo o ascenso. Deste xeito, na tempada 2010-11, o Mogliano Rugby compite por 3ª vez no Campionato di Eccellenza.

## Véxase tamén
### Ligazóns externas
* Sitio web oficial do club
O Campo da Lanza, Os Ánxeles, Boimorto

**O Campo da Lanza** é un lugar da parroquia dos Ánxeles no concello coruñés de Boimorto na comarca de Arzúa. Tiña 75 habitantes no ano 2018 segundo datos do Instituto Nacional de Estadística, dos cales 36 eran homes e 39 eran mulleres.

## Lugares e parroquias 
### Lugares dos Ánxeles 
### Parroquias de Boimorto
Ramón López-Suevos

**Ramón López-Suevos Fernández**, nado en Ferrol en 1943, é un economista galego.

## Traxectoria 
Fillo do coronel Andrés López-Suevos Alonso, sobriño do falanxista, director de TVE e presidente nos anos 50 do Atlético de Madrid Jesús Suevos Férnandez-Jove. Licenciado en Ciencias Económicas en Madrid, doutorándose pola Universidade de Santiago de Compostela, completando estudos en Francia como bolseiro (Universidade da Sorbona, París). Trasladouse a Santiago de Compostela en 1970, e incorporouse como profesor á Facultade de Económicas en 1971. Tras varios anos acadou a Cátedra na Universidade de Santiago de Compostela. É autor de diversos libros sobre sociopolítica e economía.

Foi un dos fundadores do BNG. Militou na UPG, incorporándose ao Comité central da organización en xullo de 1976. Participou na redacción das Bases constitucionais en 1977.

## Vida persoal 
Estivo casado con Manuela Fraguela e é pai da xuíz Ana López-Suevos Fraguela. A súa parella posterior é a escritora e activista Elvira Souto.

## Obras 
### Ensaio 
**Cara unha visión crítica da economía galega*, 1975.
**Escedente económico e análise estructural*, 1977, Galaxia.
**Do capitalismo colonial*, 1979, Edicións do Cerne.
**A estructura espacial interna da economía española: unha crítica da posición autonomista*, 1981, Xistral.
**Dialéctica do desenvolvimento: naçom, língua, classes sociais*, 1983, AGAL.
**Portugal no quadro peninsular*, 1987, AGAL.
**O outro desenvolvemento*, 1990, Novo Século.
**Socialismo e mercado*, 1992, Laiovento.
**A Sede da terra: economía da áuga*, 1995, Laiovento.

### Obras colectivas 
**A contaminación na Galicia*, 1975, Edicións do Rueiro.
**A Galicia rural na encrucillada*, 1975, Galaxia.
**Problemática nacional e colonialismo: o caso galego* (en colaboración con Francisco Rodríguez), 1978, Xistral.
**Actas do I Congresso Internacional da Língua Galego-Portuguesa na Galiza, 1984)*, 1986, AGAL.
**Estudio del sector forestal en Galicia*, 1989.
Marcelino Fernández Mallo

**Marcelino L. Fernández Mallo**, nado na Coruña en 1961, é un economista e escritor galego.

## Traxectoria 
Marcelino Fernández Mallo é un economista e escritor cunha fonda preocupación pola situación económica e social de Galicia. Licenciado en Ciencias Económicas e Empresariais pola UNED, obtivo o seu MBA na IMD Business School de Lausana (Suíza). Desenvolveu a meirande parte da súa carreira profesional no sector financeiro galego desenvolvendo labores executivas. Entre elas, creou e dirixiu o Departamento de Estudos de Caixa Galicia onde empezou a afondar no coñecemento da economía galega. Dende 2011 exerceu como consultor independente en sectores como a automocíón, o téxtil, o software ou a alimentación. 

Colabora como articulista en Radio Galega, *Vieiros*, *Xornal de Galicia*, *Economía digital*, *Galicia Confidencial* e *Nós Diario*. Fondamente preocupado polo medio rural galego, a necesidade de aplicar outra política de desenvolvemento agrario constitúe unha das súas constantes chamadas e reclamacións como se reflicte, por exemplo, en “SOS Rural Galego” (*Vieiros*, 2007) ou en “Galicia, de paisaje natural a inmenso eucaliptal” (*Mundiario*, 2017).

## Obra
### En galego 
* *Cabilia* (Editorial Primera Persona, 2005; relatos)
* *A trenza* (Ézaro Edicións, 2008; novela)
* *Klásicos* (Morgante Edicións, 2009; novela)
* *Pallarega* (Toxosoutos, 2012; novela)
* *O bolseiro de Ingatex* (Edicións do Peirao, 2018; novela)
* *Cen Ilíadas* (2026). Toxosoutos. ISBN 979-13-990650-3-9.

### En castelán 
* *De la peseta al euro* (Editorial Pirámide, 1998; ensaio)
* *El Danubio no pasa por Buenos Aires* (Ézaro, 2015; novela)
* *El émulo de Reginald Perrin* (Ediciones Dauro, 2017; novela)
* *Un cuervo azul* (Malbec Ediciones, 2020; novela)

### En inglés 
**The Wrong Manager* (LID Business Media, 2022; ensaio)

## Véxase tamén 
### Ligazóns externas 
* Blog do autor
Xosé Vilas Nogueira

**Xosé Vilas Nogueira**, nado en Vigo o 25 de xullo de 1936 e finado o 19 de agosto de 2010, foi un xurista e profesor galego.

## Traxectoria 
Licenciouse en Dereito na Universidade de Oviedo e doutorouse na de Santiago de Compostela en 1973, coa tese *El proyecto de Estatuto de autonomía de Galicia bajo la II República española*.

Como bolseiro do Goberno francés estivo en París, e logo tamén o estivo como bolseiro do Goberno español. 

Comezou a docencia como profesor adxunto de Teoría do Estado da Facultade de Ciencias Económicas e Empresariais compostelá, e posteriormente foi catedrático de Ciencia Política e da Administración da Facultade de Ciencias Políticas e Sociais. 

Ademais de profesor, participou na organización desas dúas facultades, sendo decano da facultade de Ciencias Económicas e Empresariais dende 1984 ata 1986, e da facultade de Ciencias Políticas e Sociais entre 1991 e 1996. 

Realizou diferentes investigacións que divulgou en conferencias en diferentes centros, tanto de España coma no estranxeiro. 

Integrado nun primeiro momento no Partido Obreiro Galego, participou no Consello de Forzas Políticas Galegas e na redacción das Bases constitucionais de 1977.

Colaborou con artigos en diferentes revistas e xornais, en especial en El Correo Gallego. 

Formou parte da Asociación Española de Ciencia Política y de la Administración, e do Seminario de Estudos Galegos.

## Obras 
* *O Estatuto galego*, 1975. 
* *Dende Galicia: Marx*, 1985.
* *Las elecciones autonómicas en Galicia: 1981-1990*, 1992, separata de *Revista de Estudios Políticos*. 
* *Introducción a la ciencia política*, 1994. 
* *O sistema político galego*, 1994, realizado xunto con outros especialistas. 
* *Gobierno y Administración en las CC.AA.*, 2000.

## Notas
## Véxase tamén 
### Bibliografía 
* 
* 

### Ligazóns externas 
* Ficha en galegos.info
A Rigueira, Tuxe, O Bolo

**A Rigueira** é un lugar da parroquia de Tuxe no concello ourensán do Bolo na comarca de Valdeorras. Segundo o INE e o IGE no ano 2011 tiña 18 habitantes (9 homes e 9 mulleres), 3 máis ca no ano anterior.

## Lugares e parroquias 
### Lugares de Tuxe 
### Parroquias do Bolo 
## Notas
The Heart of Everything

***The Heart of Everything*** é o cuarto álbum de estudio da banda neerlandesa de metal sinfónico Within Temptation, editado nos Países Baixos o 9 de marzo do 2007 polo selo Roadrunner Records. No resto de Europa apareceu o 12 de marzo (agás en Finlandia onde foi lanzado o 15), e en Norteamérica o 24 de xullo.

## Listaxe de cancións 
# "The Howling" - 5:36
# "What Have You Done" (con Keith Caputo) - 5:13
# "Frozen" - 4:28
# "Our Solemn Hour" - 4:17
# "The Heart of Everything" - 5:35
# "Hand of Sorrow" - 5:36
# "The Cross" - 4:52
# "Final Destination" - 4:45
# "All I Need" - 4:52
# "The Truth Beneath the Rose" - 7:05
# "Forgiven" - 4:54
Carlos Vázquez González (político)

**Carlos Vázquez González**, nado na Coruña en 1942, é un político galego.

## Traxectoria 
Foi consiliario da Juventud Obrera Católica en 1966. Profesor de formación profesional, foi xerente da revista *Teima*. Militante da Asemblea Nacional Popular Galega (ANPG), foi un dos escindidos en 1976 (con César Portela e Xan López Facal) por considerala próxima de máis á UPG. Foi un dos líderes da Asemblea Popular Galega. Foi dirixente do Partido Obreiro Galego e Unidade Galega, e secretario de organización de Esquerda Galega dende 1980 ata 1993. Foi presidente da Fundación Paz e Solidariedade.
## Vida persoal 
Casou con Lila Díaz.
## Notas
Xosé Manuel Eyré

**Xosé Manuel Eyré Val**, nado en Río Pedroso (A Laxe, Chantada), o 16 de xuño de 1960, é un crítico literario e escritor galego.

## Traxectoria 
Licenciado en Filoloxía Hispánica, subsección galego-portugués na Universidade de Santiago de Compostela. Colaborou na revista *Ólisbos*. Desde 1988 comezou a publicar crítica literaria en *A Nosa Terra*, e máis ocasionalmente nas revistas *Achantada* e *Alem-parte*. Coordinou a 1ª edición do *Certame Mundanal de Contos Ultralixeiros*. É profesor de ensino secundario en Lugo.

Tamén colaborou como autor na *Historia da Literatura Galega* promovida por ANT e ASPG, co fascículo relativo á historia da narrativa actual e dúas antoloxías.

No blog *Ferradura en Tránsito II*, escribe crítica de libros galegos e tamén da lusofonía.

## Obras 
### Narrativa
**Constelación de Ío* (2005). Vigo: Galaxia, col. Illa nova. 148 páxs. ISBN 978-84-8288-825-5.
**Ou as dúas estaredes mortas* (2023). Vigo: Galaxia. 254 páxs. ISBN 978-84-1176-147-5.

### Ensaio
**Nin che conto. Para coñecer e gozar a micronarrativa* (2009). Vigo: Xerais.

### Edicións
**Antoloxía da narrativa actual. I e I* (1997)., AS-PG e A Nosa Terra.

### Obras colectivas
**Avelino Gómez Ledo no seu centenario* (1996). Deputación de Lugo. Con María Olga Varela Rodríguez e Xosé Manuel Vélez.
**Letras novas* (2008). Asociación de Escritores en Lingua Galega.

## Premios
*Premio á *Colaboración Editorial* de Edicións Xerais no 2004.
## Notas 
## Véxase tamén 
### Ligazóns externas 
*Ferradura en Tránsito II  Blog do autor
Mother Earth

***Mother Earth*** é o segundo álbum de estudio da banda neerlandesa de metal sinfónico Within Temptation, editado o 4 de decembro do 2000. O disco foi todo un éxito e foi certificado platino nos Países Baixos, Bélxica e Alemaña, chegando a vender ao redor das 750.000 copias en Europa.

## Listaxe de cancións 
# "Mother Earth" - 5:29
# "Ice Queen" - 5:20
# "Our Farewell" - 5:18
# "Caged" - 5:47
# "The Promise" - 8:00
# "Never-Ending Story" - 4:02
# "Deceiver of Fools" - 7:35
# "Intro" - 1:06
# "Dark Wings" - 4:14
# "In Perfect Harmony" - 6:58
Enter

***Enter*** é o álbum de estrea da banda neerlandesa de metal sinfónico Within Temptation, editado o 6 de abril de 1997 polo selo DSFA Records.

## Listaxe de cancións
The Unforgiving

***The Unforgiving*** é o quinto álbum de estudio da banda neerlandesa de metal sinfónico Within Temptation, que será editado o 23 de marzo do 2011 polo selo Roadrunner Records. O álbum aparecerá xunto cun cómic e unha serie de curtamentraxes que conforman unha historia conceptual. O seu primeiro sinxelo, "Faster", foi lanzado o 21 de xaneiro, e a primeira curtamentraxe, *Mother Maiden*, o día 31 do mesmo mes.

## Listaxe de cancións 
# "Why Not Me" (Sharon den Adel, Robert Westerholt) - 0:34
# "Shot In The Dark" (Adel, Westerholt, Daniel Gibson) - 5:02
# "In The Middle Of The Night" (Adel, Westerholt, Gibson) - 5:11
# "Faster" (Adel, Westerholt, Gibson) - 4:23
# "Fire And Ice" (Adel, Westerholt, Gibson) - 3:57
# "Iron" (Adel, Westerholt, Gibson) - 5:41
# "Where Is The Edge" (Adel, Westerholt, Gibson) - 3:59
# "Sinéad" (Adel, Westerholt, Gibson, Martijn Spierenburg) - 4:23
# "Lost" (Adel, Westerholt, Gibson) - 5:14
# "Murder" (Adel, Westerholt, Gibson) - 4:16
# "A Demon’s Fate" (Adel, Westerholt, Gibson) - 5:30
# "Stairway To The Skies" (Adel, Westerholt, Gibson, Spierenburg) - 5:32
Mario López Rico

**Mario López Rico**, nado en Ribadeo en 1949, é un arquitecto e político galego.

## Traxectoria profesional 
É profesor de Debuxo no IES A Sardiñeira. Antes de se dedicar á política traballou como arquitecto, profesor de debuxo e formou parte do consello de administración da Televisión de Galicia.

## Traxectoria política
Procedente do PSG, foi un dos dirixentes da Asemblea Popular Galega e un dos fundadores do BNG en 1982, formando parte do Colectivo Socialista.

Formou parte da oposición máis dura ao goberno de Francisco Vázquez, sendo soada a retirada -xunto co seu compañeiro e líder do partido a nivel local Henrique Tello- dos arbustos que conformaban o "L" de "La Coruña" dun dos xardíns da Avenida da Vedra.

Pertenceu ao colectivo Encontro Irmandiño e foi concelleiro de Rehabilitación Urbana na Coruña entre 2007 e 2011 tralo pacto de goberno municipal do PSdeG-PSOE co BNG. Crítico coa posición da UPG dentro do Bloque non se presentaría como candidato ás seguintes eleccións municipais ao perder o liderado local Henrique Tello fronte a Xose Carril.

En 2012 integrouse en Anova-Irmandade Nacionalista e pertenceu á súa executiva como responsable de comunicación. En febreiro de 2014 dimitiu da executiva de Anova con outros nove membros da dirección, tras a escisión de Cerna.

En abril de 2017 entrou na dirección acabada de nacer de En Marea.

## Notas 
## Véxase tamén 
### Ligazóns externas 
* Entrevista en *La Voz de Galicia*
Retrato robot

[miniatura|dereita|Retrato robot do santo [Paulo de Tarso elaborado pola Landeskriminalamt alemá.]]

Un **retrato robot** é unha reconstrución plástica dunha persoa da que se carecen imaxes fidedignas. O retrato robot realízase a través da descrición de alguén que a coñece. Utilízase habitualmente para investigacións policiais, co fin de poder identificar a delincuentes ou a persoas desaparecidas.

## Uso policial 
Este recurso comezouse a utilizar na década de 1950. A policía valíase de retratistas expertos que debuxaban os trazos destas persoas a partir de testemuños orais. Posteriormente a Smith & Wesson, a maior empresa de armas de fogo dos Estados Unidos elaborou o seu sistema consistente nunha serie de case dúas mil follas de triacetato de celulosa que se proxectaban sobre unha lousa luminosa. Dispúñase dun repertorio exhaustivo de cada trazo facial (nariz, ollos, beizos, queixo, fronte, cabelos, ollos) e de posibles elementos complementarios (lentes, barba, bigotes, cicatrices) que se sobrepuñan nunha folla ata a reconstrución aproximada do rostro da persoa que se desexaba identificar. Actualmente existen programas informáticos que facilitan este labor.

## Ligazóns externas
Santiago Esteban Radío

**Miguel Santiago Esteban Radío**, nado en Barrantes (Ribadumia) o 2 de xaneiro de 1952, é un lingüista galego.

## Traxectoria 
Licenciado en Filoloxía Románica pola Universidade de Santiago de Compostela. Exerceu a docencia en todos os niveis educativos. Foi profesor de Lingua e Literatura Galega na Escola Universitaria de Formación do Profesorado de Pontevedra da Universidade de Santiago do 1973 ao 1975 e da Escola Universitaria de Formación do Profesorado de Ourense da Universidade de Vigo de 1992 a 1998, e impartiu a mesma materia en diversos institutos de Ourense e Pontevedra.

Foi un dos fundadores e primeiro presidente da AS-PG, no 1977. Posteriormente creou o Instituto Galego de Socio-Pedagoxía (IGSP) e organizou as *Xornadas Pedagóxicas Galegas*, así como *O ensino. Revista Galega de socio-pedagoxía e socio-lingüística*, e, no 1983, fundou Galiza Editora.

## Obras 
### Ensaio 
* *Didáctica da lingua e da literatura galega*, 1986, Galiza Editora.
* *O vocabulario galego-castelán no ensino en Galicia. Unha aproximación sociolingüística*, 1997, Galiza Editora.

### Edicións 
* *Barriga verde*, de Manuel María, edición e introdución, 1996, Galiza Editora.
## Notas
José Conde Cid

**José Antonio Conde Cid**, coñecido artisticamente como **José Conde**, nado en Ourense en 1955 e finado en Madrid o 25 de febreiro de 2011, foi un modelo e actor galego de series de televisión, cine e teatro.

En 2011 atopábase a tratamento psicolóxico, e logo dun mes desaparecido, o seu cadáver apareceu en Madrid.

## Traxectoria 
Debutou como actor na película *Tierra de rastrojos* (Antonio Gonzalo, 1980). Posteriormente participou en películas como *La conjura de El Escorial*, *Las ratas*, *La isla del infierno*, *Malena es un nombre de tango*, *Corazón de bombón*, *Capitán Escalaborns* e *Óscar, el color del dinero*.

Iniciouse na televisión en 1989 coa serie *Brigada central*, e desde entón centrou a súa carreira nese medio. En 1996 comezou na serie *Médico de Familia*, e en 1997 déronlle un dos papeis protagonistas da telenovela *Calle nueva*. En *1999* participou en 20 capítulos da serie xuvenil *Nada es para siempre*. Máis tarde fixo aparicións episódicas en series como *La verdad de Laura*, *Paraíso*, *El Comisario* ou *Aquí no hay quien viva*. Entre 2005 e 2006 regresou ás telenovelas con *Amar en tiempos revueltos*. Tamén interveu en *Herederos* (2008), *La hora de José Mota* (2009) e *23-F: Historia de una traición* (2009). Nese mesmo ano comezou o que foi o seu último gran papel, en *Sin tetas no hay paraíso*.

Interveu en montaxes teatrais como *Electra*, *Don Juan*, *Políticamente incorrecto* ou *Que viene mi marido*.

## Notas 
## Véxase tamén 
### Ligazóns externas 
* Ficha en IMDb
Billboard

***Billboard*** é unha revista semanal estadounidense adicada á industria musical, sendo unha das revistas comerciais máis antigas no mundo. Mantén varias listas musicais recoñecidas internacionalmente, que seguen as cancións e álbums máis populares en varias categorías de forma semanal. As dúas máis destacables son a *Billboard Hot 100*, que clasifica cancións con máis vendas físicas sen ter en conta o seu xénero; e a *Billboard 200*, que corresponde ás vendas de álbums.

## Historia 
*Billboard* naceu en Cincinnati o 1 de novembro de 1984, fundada por William H. Donaldson e James H. Hennegan. Orixinalmente chamouse *Billboard Advertising* e tratábase dun xornal comercial da industria de colocación de carteis, en inglés *bill* é cartel e de aí provén o seu nome. Poucos anos despois da súa fundación, comezou a informar sobre distintos entretementos ao aire libre, ocupando estes a meirande parte do seu espazo. Co tempo pasou a informar sobre espectáculos circenses, carnavais, parques de atraccións, feiras e outras atraccións. A revista comezou a cubrir as películas no ano 1909 e a radio nos anos 20.

Co desenvolvemento da industria discográfica durante os anos 30, *Billboard* comezou a publicar listas musicais. Orixinalmente eran só tres listas de xéneros específicos: pop, rhythm & blues e country & western. Na década dos 50 introduciu unha sección cubrindo a industria da televisión, na que se incluían listas de cualificacións de programas. A revista continuou publicando noticias de feiras, carnavais e parques de atraccións ata o ano 1961, cando eses departamentos foron transferidos a unha nova publicación semanal chamada *Amusement Business*. Nese tempo a cobertura da televisión tamén foi transferida a outra publicación.

Dende 1961 ata 2005, *Billboard* dedicouse completamente á industria musical. Nese último ano, a revista e a súa páxina web comezaron a dar cobertura de todas as formas de entretemento dixital e móbil.

*Amusement Business* prosperou durante unhas décadas, pero co cambio de século tivo dificultades. Cambiou a súa frecuencia de semanal a mensual e finalmente deixou de publicarse en maio do 2006.

### Listas *Billboard* 
O 4 de xaneiro de 1936 *The Billboard* publicou a súa primeira lista de éxitos de música, e o 20 de xullo de 1940 calculouse a primeira lista de popularidade musical. Dende o 4 de agosto de 1958 vénse publicando a *Hot 100* que combianaba vendas de sinxelos e emisión na radio.

Na actualidade *Billboard* publica unhas 100 listas cada semana, sendo as máis polpulares a *Hot 100* e a *Billboard 200*.

## Véxase tamén 
### Ligazóns externas 
* Páxina da *Billboard* 
* Arquivo da *Billboard* en Google Books
Juan Fernández García

**Juan José Fernández García**, nado en Covas (Ferrol) o 18 de agosto de 1940, é un político galego.

## Traxectoria 
É enxeñeiro naval e mariño na reserva. Traballou na E.N. Bazán (actual Navantia), entre os anos 1970 e 1983, acadando o cargo de Director de Proxectos do estaleiro. Foi presidente do OAR Ferrol de 1960 a 1994. Foi deputado no Parlamento Galego en 1989 e desempeñou o cargo de conselleiro de Industria na Xunta de Galicia polo Partido Popular. En 1995 creou un novo partido político, IF (Independientes por Ferrol), co que obtivo 5 concelleiros nas eleccións municipais e despois foi tenente de alcalde do concello de Ferrol entre os anos 2003 e 2007.

## Véxase tamén 
### Outros artigos 
* Eleccións municipais en Ferrol
### Ligazóns externas 
* Ficha en Vieiros
Subdivisións de Exipto

Exipto divídese administrativamente en 27 provincias (en árabe, محافظات *mohafazat*; en inglés, *governorates*) administradas por gobernadores (*mohafez*) nomeados polo presidente de Exipto. Con relación á súa función xeográfica, algunhas provincias caracterízanse por unha mestura entre áreas urbanas e rurais, aínda que as hai pouco urbanas, certas provincias, como a do Cairo e Alexandría engloban só a cidade.

Por regra xeral, as provincias exipcias divídense en rexións (*markaz*, en árabe), excepto as provincias totalmente urbanas, que se subdividen en distritos, correspondentes aos barrios das cidades.

A maior parte das provincias de Exipto posúe unha densidade demográfica de máis de mil habitantes por km², embora*, as tres maiores en área presentan unha densidade de menos de dous habitantes por km².

No 2008 naceron dúas provincias novas: Helwan e 6 de Outubro.

## Lista de provincias de Exipto 
alt=Provincias de Exipto.|dereita|275x275px

## Notas
Xosé Manuel Domínguez Prieto

**Xosé Manuel Domínguez Prieto**, nado en Madrid en 1962, é un escritor galego de ensaio e doutor en filosofía.

## Traxectoria 
Licenciado e Doutor en Filosofía pola Universidade Complutense de Madrid, foi profesor de ensino medio no IES Eduardo Blanco Amor de Ourense, profesor-titor de Psicoloxía, de Antropoloxía filosófica e de Historia da Filosofía Antiga, Medieval, Moderna e Contemporánea na UNED e mais na Universidade Pontificia de Salamanca. Tamén foi profesor invitado da Universidade Católica Nuestra Señora de la Asunción (Asunción, Paraguai) e profesor de Filosofía no Instituto Superior de Ciencias Relixiosas San Agustín. Foi investigador do "Instituto de Investigaciones económicas y sociales" da Universidade Francisco de Vitoria de Madrid.

Colaborou con artigos de contido filosófico en *La Región*, *Galicia Hoxe*, *Encrucillada* ou *La Voz de Galicia*. É membro do Instituto Emmanuel Mounier e da Asociación de Escritoras e Escritores en Lingua Galega.

Actualmente dirixe o Instituto da Familia en Ourense, fundación benéfico-social de ámbito galego vencellada ao bispado de Ourense e centrada, entre outros, na formación e acompañamento relacionado co que se coñece como «coaching familiar». Nesta institución, dirixe o *Máster en Acompañamento e coaching familiar e matrimonial*, avalado pola Universidade Francisco de Vitoria e pola Universidade Católica de Ávila.

Ademais, dirixe o Centro de Acompañamento Familiar *Edith Stein*, tamén na cidade de Ourense, e o Instituto Internacional de Acompañamento.

## Obras en galego
### Ensaio 
* *Sobre a alegría (Ensaio de antropoloxía metafísica)*, 1995, Espiral Maior.
* *Alén da libido. Do sexo á sexualidade*, 1998, gañador do Premio Espiral Maior de Ensaio.
* *Unha ética da economía. Da ética neoliberal á ética personalista*, 1999, Ediciós do Castro.
* *Fons societatis*, 2000, gañador do I Premio *Liceo de Ourense de Ensaio*.
* *Emmanuel Mounier*, 2002, Baía Edicións.
* *Xavier Zubiri*, 2003, Baía Edicións.

### Obras colectivas 
* *Dicionario galego de filosofía*, 2005, TresCTres. Con Manuel Rivas García e Moisés Lozano Paz.

## Obras en castelán 
### Ensaio 
* *Joaquina de Vedruna*, 1999, Editorial Monte Carmelo.
* *Viktor Frankl*, 2000, IEM, Indosoc.
* *La familia y sus retos*, 2002, Editorial Mounier.
* *La revolución personalista y comunitaria en Mounier*, 2002, Editorial Mounier.
* *Para ser persona*, 2002, Editorial Mounier.
* *Ética del docente*, 2003, Editorial Mounier.
* *Historia de la Filosofía*, 2003, Editorial Mc Graw Hill.
* *Llamada y proyecto de vida 2005, PPC Editorial. 
* *El profesor cristiano: identidad y misión*, 2012, PPC Editorial.
* *Despierta y alégrate* 2016, PPC Editorial. 
* *El arte de acompañar* 2017, PPC Editorial.
* *Veinticinco lecciones para ser infeliz* 2018, PPC Editorial.

### Obras colectivas 
* *Diccionario de Pensamiento Contemporáneo*, 1995, Ediciones San Pablo.
* *Historia de la Filosofía*, 2001, Editorial Mc Graw Hill.
* *Blonde, Nédoncelle, Zubiri'', 2002, Editorial Mounier.

## Véxase tamén 
### Ligazóns externas 
* Ficha do autor en Baía Edicións
Xoán Fernández

O nome **Xoán Fernández** pode referirse a:
* Xoán Fernández (Allariz s. XVII), entallador galego, activo entre 1600 e 1615, que fixo varios retablos.DBdG
* Xoán Fernández Martínez (Ribeira 1938), pintor galego.
* Juan José Fernández García (Ferrol 1940), político galego.
## Véxase tamén